 Labada muwaadin ee kala ah Aadan Maxamed Cumar iyo Cabdi Aadan Maxamed waxa si sharci daro ah looga qaaday xuquuqdoodii iyo xoriyaadkii aasaasiga ahaa, ka dib markii loo xidhay si sharci daro ah, isla markaana waxa xabsiga lagu hayaa muddo labaatan maalmood ka badan, kuwaas oo xabsiga dhexe ku jira iyadoo aanu wax xukun maxkamadeed ahi ku dhicin, isla markaana aanu jirin wax dembi ah oo ay cid ka galeen. 